
‘n  TERUGBLIK 

Dit  is  met  dankbaarheid  en  erkentlikheid  aan  Ons  Skepper  dat  die 
gemeente  Sasolburg-Suid  op  28  Julie  1992  kan  terugkyk  na  verskeie 
mylpale  wat  die  afgelope  21  jaar  bereik  is. 

Gedurende  die  2 1 jaar  was  daar  4 voltydse  leraars,  waarvan  Proponent  en 
Mevrou  P.M.  Venter  die  eerste  leraar  was.  Hy  het  sy  intreepreek  op 
23  Junie  1972  gelewer.  Hiema  het  die  gemeente  nog  3 leraars  gehad 
naamlik  Ds.  en  Mev.  H.C.  Coetzee  wat  op  19  Januarie  1975  sy  intreepreek 
gelewer  het;  Proponent  en  Mev.  G.J.C.  Schoeman  wat  op  22  Januarie 
1978  sy  intreepreek  gehou  het  en  Ds.  en  Mev.  J.C.J.  van  Rensburg  wat  op 
9 Januarie  1983  bevestig  is,  en  tans  steeds  die  gemeente  se  leraar  is. 

Die  boodskap  wat  tydens  afstigting  vanaf  die  Sasolburg  Gemeente  op 
28  Julie  1971  was  baie  treffend; 

1 Korinthiërs  12:27:  "JuUe  is  die  Uggaam  van  Christus,  en  qfsondertik  is 
elkeen  ’n  tid  daanxm."  Die  erediens  was  gelei  deur  Ds.  D.  Smith. 

Die  afstigtingsvergadering  is  waargeneem  deur  Ds.  D.F.  Erasmus.  Die 
eerste  kerkraadslede  van  die  pas  afgestigde  gemeente  was;  as  ouderlinge 
S.J.F.  Rudolph,  AA.  Bodenstein,  N.J.  Steenekamp,  H.N.J.  Holtshauzen, 
M.P.  Fick,  C.F.  Harley,  B.C.  Botha,  H.W.J.  Willemse.  F.J.  Steyn  en 
P.J.  Visser  as  diakens  P.F.  Fourie,  J.P.  Seiros,  M.D.  Drotsky,  J.C.  Viljoen, 
A.P.  Bodenstein,  R Tolmay  en  G.J.R  van  Zyl. 

As  Skriba  is  verkies  H W J Willemse,  as  Kassier  P J Visser  en  die  Skriba  vir 
Registrasie  R Tolmay. 

Aanvanklik  het  Ds.  S.J.  vd  Westhuisen  van  Rietspruit  as  konsulent 
opgetree.  Nadat  Ds.  P.M.  Venter  bevestig  is,  is  gesamentlike  eredienste  om 
die  beurt  deur  Ds.  Venter  en  Ds.  W.J.  Slabbert,  in  die  kerkgebou  van  die 
Sasolburg  Gemeente  gehou.  Vanaf  Mei  1972  word  afsonderlike  oggend 
eredienste,  deur  die  twee  gemeentes  in  dieselfde  kerkgebou  gehou.  Die 
Sasolburg-Suid  gemeente  se  kategeseklasse  word  gedurende  dié  tydperk  in 
die  Fakkelskool  se  klaskamers  gehou.  Die  gemeente  se  eerste 
jeugouderling  was  ouderling  M.P.  Fick  en  die  Kategese  Superintendent, 
ouderling  P.J.  Visser.  Verskeie  mylpale  volg  nou,  naamlik  die  samestelling 
van  ’n  boukommissie,  met  ouderling  J.C.  Visser  as  voorsitter;  die 
goedkeuring  van  planne  vir  ’n  pastorie  in  Oktober  1972;  die  konsolidasie 
van  2 erwe  vir  die  pastorie  en  die  skenking  van  die  kerkgebou  se  erf  aan  die 

gemeente  deur  die  S.D.B.  Die  fondse  vir  die  bou  van  die  pastorie  geskied 
uit  die  bruidskat  van  die  Sasolburg  Gemeente,  terwyl  terselfdertyd  verskeie 
pogings  aangewend  word  om  fondse  te  in  vir  die  bou  van  die  kerkgebou. 
Gedurende  Desember  1972  word  Redelinghuys  bouers  se  tender  aanvaar 
vir  die  bou  van  die  pastorie.  Tydens  hierdie  tydperk  gaan  die  gemeentelike 
werksaamhede  aktief  voort  en  word  die  N.H.S.V  in  Desember  1972  gestig. 
Op  21  Maart  1973  verlaat  Ds.  en  Mev.  Venter  die  gemeente. 

Tot  en  met  die  ontvangs  van  Ds.  H.C.  en  Mev.  Coetzee  in  1975,  tree 
Ds.  Slabbert  as  konsulent  op.  Gedurende  dié  tydperk  word  die  pastorie 
voltooi  en  is  ds.  Coetzee  en  sy  gesin  dan  ook  die  eerste  leraar  wat  die 
pastorie  betrek.  In  Januarie  1975  word  aansoek  gedoen  om  die 
Voorberoepskoolsaal  te  gebruik  vir  die  hou  van  eredienste,  wat  dan  ook 
vanaf  Junie  1977  realiseer.  In  Mei  1975  word  die  oprigting  van  ’n 
kerksaal  emstig  oorweeg,  maar  vanweë  beperkte  fondse  word  die  proses 
vertraag.  Ds.  Coetzee  en  sy  gesin  gaan  in  hierdie  tydperk  deur  ’n  besonder 
moeilike  tyd  vanweë  sy  terminale  siekte,  dog  hy  gaan  onverpoosd  voort  om 
hom  te  beywer  vir  die  gemeentelike  werksaamhede.  Intussen  word  opdrag 
aan  mnr.  de  Ridder  gegee  om  planne  op  te  trek  wat  deur  die  argitek  mnr. 
Geldenhuys  geíinaliseer  word.  Die  Raad  van  finansies  bevestig  dat  ’n 
lening  nou  toegestaan  kan  word,  en  tenders  vir  die  kerkgebou  word 
aangevra.  Op  18  Julie  1977  is  die  gemeenteleraar  Ds.  H.C.  Coetzee  oorlede 
en  word  hy  in  Sasolburg  begrawe.  Sy  eggenote  verhuis  hierna,  in 
Desember  1977  na  Pretoria.  Na  Ds.  Coetzee  se  afsterwe  tree 
Ds.  D.J.  Claasen  op  as  konsulent.  Vanweë  beperkte  fondse  moet  die 
Finansiële  komitee  weereens  die  bou  van  die  kerk  in  heraanskou  neem.  Na 
indringende  samesprekings  met  die  administrateur  van  die  Nederduitsche 
Hervormde  Kerk,  mnr.  Herbst,  word  egter  toestemming  gegee  dat 
voortgegaan  mag  word  met  die  bou  van  die  kerk. 

Die  gemeente  was  hiema  gelukkig  nie  te  lank  herderloos  nie,  en  tydens 
Ds.  G. J.C  Schoeman  en  mev.  Schoeman  se  termyn  word  die  kontrak  vir  die 
bou  van  die  kerk  in  Mei  1978,  toegeken  aan  mnr.  Korthoven.  ’n  Baie 
belangrike  mylpaal  in  die  geskiedenis  van  die  gemeente  vind  op 
30  September  1978  plaas,  met  die  hoeksteenlegging.  Die  inwyding  van 
die  nuwe  kerkgebou  vind  daama  op  15  Augustus  1979  plaas.  In 
Augustus  1979  word  ouderling  M.J.  Buitendag  aangestel  as  eerste  koster 
van  die  gemeente,  ’n  amp  wat  hy  beklee  het  tot  met  sy  afsterwe  in 
Oktober  1988.  As  hulp  ter  afbetaling  van  die  boulening,  skenk  die 
Sasolburg  Gemeente  ’n  maandelikse  donasie  van  R200  aan  die  gemeente. 
Dit  word  met  dank  en  waardering  ontvang.  Deur  bemiddeling  van 
ouderling  J.C.  Mamewick  word  die  kerkklokke  plaaslik  vervaardig  en  word 
dit  grotendeels  deur  die  N.H.J.V.  geíinansier.  Gedurende  Junie  1981 
verlaat  Ds.  en  mev.  Schoeman  die  gemeente  en  neem  Dss.  H.  Botes  en 
P.J.  Kruger  tydens  die  afwesigheid  van  ’n  leraar  as  konsulente  waar. 

Op  29  Julie  1982  bereik  die  gemeente  ’n  volgende  mylpaal  met  hul  10- 
Jarige  Feesvieringe.  Tydens  hierdie  geleentheid  neem  Ds.  Venter  die 
nagmaaldiens  en  Ds.  Schoeman  die  dankseggingsdiens  waar. 


Op  9 Januarie  1983  word  die  huidige  leraar  van  die  gemeente,  Ds.  en  mev. 
J.C.J.  van  Rensburg,  bevestig.  Gedurende  hierdie  tydperk  word  ’n 
ondersoek  geloods  na  die  bou  van  ’n  saal  en  word  ’n  boorgat  op  die  kerk- 
en  pastoriegronde  geboor.  In  Oktober  1985  word  die  Diensgroepe  begin 
en  in  1986  word  ’n  gesinskamer  by  die  pastorie  aangebou.  In  1990 
ontwikkel  die  gemeenteblad,  "Suiderster",  onder  die  redakteurskap  van 
ouderling  L P Louw  en  sy  vrou,  Linda,  tot  die  trots  van  die  gemeente.  Die 
mylpale  van  die  afgelope  21  jaar,  word  in  1992  afgesluit,  deurdat 
goedkeuring  verleen  word  vir  die  bou  van  ’n  saal,  namate  fondse  beskikbaar 
word. 

Soos  duidelik  blyk  uit  die  voorafgaande  was  die  Vader  se  hand  deurentyd 
uitgestrek  oor  die  gemeente  en  was  hul  dus  in  staat  om  tot  eer  en 
verheerliking  van  Sy  naam  en  uit  dankbaarheid  vir  Sy  genade,  verskeie 
mylpale  te  bereik. 

Ten  slotte  ’n  paar  interessante  statistiese  gegewens  ten  opsigte  van  die 
gemeentelike  werksaamhede  die  afgelope  2 1 jaar. 

□ Die  gemeente  leraarsamp  was  vir  4 jaar  en  4 maande  met 
tussenposes  vakant. 

□ 316  Persone  het  op  die  kerkraad  gedien. 

□ 1 Ouderling  het  2 1 jaar  ononderbroke  diens,  naamlik 

Ouderling  H.W.J.  Willemse. 

Ouderlinge  B.C.  Botha  en  D.  Drotsky  het  met  ’n  kort 
onderbreking  ook  2 1 jaar  diens. 

□ 459  Katkisante  het  belydenis  van  geloof  afgelê. 

□ 2 Seuns  uit  die  gemeente  het  afstudeer  as  predikante  naamlik 

W.J.  Smith  en  C.J.H.  Steenkamp  en  een  voltooi  einde  1992 
sy  studies  naamlik  J.C.  Mamewick. 

□ 630  Babas  en  kinders  is  gedoop. 

Mag  die  boodskap  van  1 Kor.  13:13,  soos  op  die  kanselboekrol  weergegee, 
naamlik: 

IM  e&cmis  (gcklcDsá'a  IS(c)®Tp  mi  McsHal©  My 
Mcsstalfl© 

Hrn  (cfi®  Ss  M©  MdM® 

steeds  die  bousteen  van  die  gemeentelike  werksaamhede  in  die  toekoms  bly . 


VOORSTE  RY  VAN  LINKS  NA  REGS 

Andries  Maree,  Tobie  Prinsloo,  Roelf  van  Nieuwenhuizen,  Lintie  Hom,  Jan  Stiglingh,  Dries  Viljoen,  Ds.  Koos 
van  Rensburg,  Hennie  Willemse,  Jannie  Visser,  Jan  Oosthuizen,  Hennie  Bezuidenhout,  Bamie  Schlebusch. 

TWEEDE  RY 

André  van  Tonder,  Sollie  Senekal,  Peet  Smith,  Chris  Nienaber,  Daan  Drotsky,  Pieter  Botha,  Roelf  Rossouw, 
Basie  Botha,  Louis  Louw,  Jan  vd  Merwe,  Jan  Steinman,  Pieter  van  Staden,  Flip  Jacobs,  Wimpie  Myburgh,  Ben 
Botha,  Marais  de  Waal,  Johan  Lingenfelder. 

DERDE  RY 

Rina  Kotze,  Marie  Venter,  Rosie  Nienaber,  Rita  Drotsky,  Nettie  Pretorius,  Lizette  van  Tonder,  Joey  Vijtoen, 
Tokkie  Maree,  Susan  Jacobs,  Lizzy  Schlebusch,  Freda  Oosthuizen,  Hettíe  Steinman,  Hanna  Ferreira,  Jorrie 
Jordaan,  Salie  Pretorius. 

AGTERSTE  RY 

Paul  Kruger,  Klasie  Nienaber,  Seymore  Steenekamp,  Jan  Sutherland,  Fourie  Stroebel,  Tiensie  Drotsky,  Dirk 
Strydom,  Vlam  Bekker,  Johan  Claasen,  Willa  Prinsloo,  Piet  Cloete,  Fanie  van  Rhyn,  Tom  Ferreira. 


Die  warmte  en  toegeneentheid  waarmee  ons  as  gesin  in  Januarie  1975  in 
die  gemeente  Sasolburg-Suid  ontvang  is,  sou  toekennend  wees  aan  die  byna 
drie  jaar  wat  ons  daar  kon  deurbring. 

Daar  is  soveel  herinneringe  wat  ’n  mens  in  jou  hart  met  jou  saamdra  - ek 
kan  byvoorbeeld  tot  vandag  toe  nie  ’n  pannekoek  eet  sonder  om  te  dink  aan 
die  emmers  vol  deeg  by  die  NHSV  se  pannekoekstalletjie  by  die  Sasolburg 
Skou  nie,  en  die  paniek  as  die  deeg  begin  opraak! 

Maar  op  ’n  emstiger  noot  - wat  my  die  helderste  voor  die  gees  staan,  is  die 
liefde  en  ondeskraging  wat  ons  op  soveel  verskillende  maniere  van  soveel 
verskillende  mense  ontvang  het.  Veral  ten  tye  van  my  man  se  afsterwe  is 
ons  deur  die  gemeente  gedra. 

Ons  as  gesin  was  bevoorreg  om  vir  ’n  tyd  deel  te  kon  wees  van  ’n  gemeente 
soos  Sasolburg-Suid. 


Ds.  Herklaas  Coetzee  het  vanaf  1975  in  ons  gemeente  gestaan,  maar 
vanweë  die  emstige  siekte  wat  hy  opgedoen  het,  het  die  son  vir  hom  vroeg 
in  sy  dag  ondergegaan. 

Hy  was  ’n  baie  beminde  persoon  onder  sy  gemeentelede.  Hy  het  ook  gedigte 
geskryf  en  aan  mev.  Pelser  genoem  dat  hy  graag  eendag  sy  eie  digbundel  wil 
laat  publiseer. 

Hieronder  is  een  van  die  mooi  gedigte  wat  hy  geskryf  het,  dit  is  ingestuur 
deur  Mev.  B.  Smith. 


GEDAGTE  VAN  DIE  STERWENDES 


Was  dié  bitter  stryd  dan  skoon  verlore 
of  sal  ons  in  die  laaste  pyn  tóg  weet: 
êrens  het  ons  reeds  gesterwe 
met  ’n  jongerige  Man  uit  Nasaret 
om  nie  muf  en  onvervuld 
in  dooie  aarde  te  vergaan 
maar  onskendbaar,  vars  uit  alle  vlees 
ver  in  die  Vooijaar  op  te  staan. 


- Herklaas  Coetzee 


J>asolburg  -Jíuid 

In  Julie  1971  is  sy  gebore, 

So  klein,  broos,  amper  verlore. 

Die  grense  gesny,  die  armes  volop. 

Gehoop,  geglo,  gewag  vir  die  sonop. 

Vir  die  groot  word  het  die  HEER  gesorg. 

Ds.  Venter  daama  doktor  en  Prof. 

Sê  ons  moet  net  werk,  die  geloof  se  borg. 

Ons  sou  nie  ontbreek  aan  Woord  en  geldelike  stof. 

Het  almal  nie  gedink,  by  ons  is  Immanuël! 

Wat  sal  sorg  vir  hierdie  kleine  kind. 

Na  haar  groei  sou  omsien,  op  groot  hoogtes  stel. 

Sou  sorg,  dat  ons  saamstaan,  aanmekaar  sou  bind. 

Sê  die  slimmes,  vergeet  van  bou, 

Die  lewe  is  swaar,  inkomste  klein, 

Jul  sal  nie  klaar  maak,  net  verbrou. 

Die  groei  van  die  kleine  kind  ondermyn. 

Skep  tog  moed  sê  Ds.  Coetzee. 

Al  is  die  fonds  skraps,  die  HEER  gaan  met  jul  mee. 
Almal  se  saamstaan  is  mos  sterk. 

Die  GEWER  van  ALLES,  seën  ons  in  ons  werk. 

Die  dogter  word  groot  en  is  geseën. 

Ds.  Schoeman,  met  vreugde  lê  die  steen. 

Die  belofte  het  waar  geword. 

Aan  baie  genade  het  niks  geskort. 

Met  baie  liefde  en  groot  geduld 
Voer  Hennie  Willemse  die  lidmate  aan. 

Kyk  vorentoe  die  ideaal  is  amper  vervul. 

Geld,  tyd,  werk,  is  nodig  vir  ons  bestaan. 

Die  laaste  spyker  is  in  geslaan. 

Die  verf  klaar,  daarmee  het  ons  volstaan. 

Die  inweiding  het  toe  aangebreek. 

Met  baie  vreugde  kan  die  Ds.  preek. 

Het  ons  toe  nog  die  geldelike  skuld 
Toe  kom  Ds.  Koos  van  Rensburg  wat  sy  arms  bult. 
Met  hande  kragtig  aan  die  ploeg  geslaan. 

Was  dit  gou  gespeel,  die  skuld  van  die  baan. 

Voor  ons  staan  die  HEER  se  werk, 

Aan  HOM,  die  eer  vir  die  pragtige  kerk, 

Hy  het  in  alles  ruim  en  mildelik  voorsien. 

Saam  kan  ons  met  blydskap  die  Drie  Enige  God  nou  dien. 
LIDMAAT 

edert  ek  op  9 Januarie  1983  in  die  gemeente  ontvang  en 

bevestig  is,  het  ons  al  baie  vreugdevolle  oomblikke 
belewe.  Daar  was  ook  tye  dat  ons  as  gesin  oor  onsself 
belangrike  besluit  moes  neem.  Elke  keer  het  die  Heer 
van  die  kerk  aan  ons  leiding  gegee,  en  is  ons  steeds 
gelukkig  in  hierdie  gemeente. 


aar  was  dae  dat  ons  gewonder  het  of  ons  in  die  gemeente 

die  mas  sal  opkom,  omdat  ons  ons  eie  gebreke  het. 
Baie  keer  wonder  ons  of  ons  die  regte  besluit  op  die  regte 
oomblik  geneem  het,  maar  ons  glo  dat  God  vir  ons  hier 
lei  en  ook  ’n  doel  met  ons  het.  Ons  beroep  ons  nie 
daarop  dat  ons  volmaak  is  nie.  Dat  ons  in  die  9xh  jaar 
wat  verby  is  moontlik  foute  gemaak  het,  maar  ons  dank 
die  Here  dat  ons  in  ’n  gemeente  kan  werk  soos 
Sasolburg-Suid.  Baie  van  die  lidmate  het  baie  geduld 
met  ons  gehad.  Daarvoor  is  ons  dankbaar.  Ons  as 
gemeente  kan  ook  nog  in  die  toekoms  heerlik  saamwerk. 
Laat  ons  in  die  jare  wat  voorlê  die  Heer  vra  om  ons 
hande  sterk  te  maak  om  diensbaar  te  wees  in  Sy 
koninkryk. 


Ds.  J.C.J.  van  Rensburg 


Ek  is  die  afgelope  16  jaar  al  verbonde  aan  die  Kategeseklasse. 

Die  afgelope  10  jaar  is  ek  Superintendent  van  Kategese. 

In  die  begin  het  dit  maar  swaar  gegaan  met  die  Kategese,  betreffende 
die  Kategeseboeke  en  jaarlikse  afsluitings.  Ons  was  geldelik  van  die 
kerkraad  afhanklik. 

Deur  die  jare  het  ons,  ons  fondse  so  opgebou,  dat  ons  huidiglik 
finansieël  glad  nie  meer  van  die  kerkraad  afhanklik  is  nie. 

Ons  kan  nou  geld  aan  die  Bybelgenootskap  en  Ondersteuningsraad 
oor  betaal.  Op  ’n  geleentheid  het  ons  ook  geld  aan  die  kerkraad  oor 
betaal  vir  die  boufonds. 

Ons  Kategese-afsluitings  aan  die  einde  van  elke  jaar  se  onkostes 
word  nou  deur  onsself  gedra. 

Ons  het  ook  besef  dat  Kategeseboeke  duur  is,  en  ’n  huursisteem  is 
ingestel  wat  goed  werk.  Sodoende  bespaar  ons  geldelik  baie. 

"Baie  dankie  aan  al  die  kinders  se  ouers  vir  hul  bydraes ". 

Ons  moet  natuurlik  nie  uit  die  oog  verloor  dat  al  hierdie  gawes  van 
ons  Hemelse  Vader  afkomstig  is  nie.  A1  die  dank  en  eer  kom  HOM 

toe! 

- SUPERINTENDENT  VAN  DIE  KATEGESE  - 
CHRIS  NIENABER 


Namens  wyk  30  wil  ons  vir  Dominee,  mevrou  en  gesin  Baie  Dankie  sê  vir 
die  voorbeeld  wat  u in  die  gemeente  stel. 

Waar  daar  gewerk  word  neem  u altyd  die  voortou,  ons  sien  dit  raak  en  ons 
waardeer  dit. 

Dit  is  ’n  voorreg  om  by  die  Pastorie  te  gaan  kuier,  die  gasvryheid  wat  ’n 
mens  daar  ervaar  is  wonderlik.  Jy  sit  net  ’n  rukkie  dan  noem  mevrou  een 
van  die  kinders  se  name  en  knik  met  haar  kop  en  nie  lank  nie  of  die 
skinkbord  kom  om  die  draai.  Ons  voel  net  so  jammer  dat  so  min  mense 
daar  kuier.  Kom  ons  probeer  om  hulle  meer  te  besoek.  Glo  ons,  hulle  sien 
ook  uit  daarna.  Hulle  gaan  drink  ook  graag  Sondagaande  na  kerk  tee  so 
rig  maar  ’n  uitnodiging,  hulle  is  lekker  kuiermense. 

Dominee  en  mevrou  ons  bid  vir  u en  u gesin,  vir  u prediking,  arbeid  en 
leiding  in  die  gemeente  Sasolburg-Suid. 

VAN  U KERKRAAD. 


Petrus,  Gerhard,  Jakobus, 

Mev.  Santjie  van  Rensburg,  Ds.  Koos  van  Rensburg  en  Carina 

Ons  het  saam  met  die  gemeente  afgestig  van  die  ou  gemeente.  Ons  het  ook 
die  voorreg  gehad  om  8 jaar  saam  te  werk  voordat  ons  besluit  het  om  te 
verhuis  na  Alberton. 

Op  daardie  stadium  het  ons  skoonseun  Johan  van  der  Merwe  reeds  die 
kwotasie  gekiy  vir  sekere  boumateriaal  verskaíïing  aan  die  gemeente.  Die 
firma  het  sake  gedoen  onder  die  naam  Jumko. 

Januarie  1979  sluit  ons  by  hulle  aan  in  die  besigheid,  waar  ons  dan  ook  ’n 
groot  deel  bygedra  het  met  die  verskaífing  van  die  materiaal. 

As  ons  baie  dae  so  na  die  kerkgebou  binne  en  buite  kyk  is  dit  met  trots 
maar  ook  met  dankbaarheid  as  ons  nog  onthou  hoeveel  haakplekke  daar 
was  wanneer  hulle  op  ’n  spesifieke  dag  en  tyd  aflewering  wou  hê. 

Ons  was  ook  maar  van  Leweransiers  afhanklik  en  min  mense  wat  nie  met 
hulle  onderhandel  het  nie,  dra  kennis  van  hoe  ’n  groot  kopseer  dit  kan 
wees. 

Gelukkig  het  ons  deur  die  genade  van  ons  Hemelse  Vader  eindelik  al  ons 
verpligtinge  nagekom  en  ’n  uitnodiging  ontvang  na  die  inwyding  van  die 
kerkgebou. 

Vandag  is  dit  weer  ’n  seën  en  ’n  voorreg  om  weer  in  die  gemeente 
Sasolburg-Suid  te  kan  saamwerk. 

Ons  bid  dat  die  Vader  ons  moet  spaar  om  ook  die  saal  se  inwyding  te  kan 
bywoon. 

Ook  bid  ons  vir  die  Vader  se  seën  op  die  werk  en  dat  dit  altyd  in  ’n  goeie 
gesindheid  voltooi  sal  word. 

Sterkte 


Oom  Dries  en  Tannie  Joey  Viljoen. 


m 


Die  voorsitterskap  van  die  NHSV  was  in  die  begin  onder  leiding  van 
Mevrou  Venter.  Die  ledetal  was  15  in  die  begin  en  het  sedertien  net 
gegroei. 

Die  Voorsitters  oor  die  afgelope  21  jaar  was:  Mevrou  M Venter,  Mev. 
van  der  Merwe,  Mev.  vd  Westhuizen,  Tannie  Magriet  Kock,  Mev. 
T.  Coetzee  wat  waargeneem  het  as  die  gemeente  nie  'n  predikant 
gehad  het  nie.  Huidiglik  is  mev.  S J van  Rensburg  aan  die  stuur  van 
sake. 

Die  sekretaresses  was:  Tannie  Marthina  Willemse,  Petro  Beyer,  Lida 
Jacobs  en  huidiglik  Elize  Prinsloo. 

Die  Vise  Voorsitter  was:  Tannie  Magriet  Kock,  Tokkie  Maree  en 
huidiglik  tannie  Joey  Viljoen. 

Vir  al  die  ander  bestuurslede  wat  nie  verder  genoem  is  nie,  baie 
dankie  vir  die  baanbrekerswerk  wat  gedoen  is  en  waarmee  nog 
voortgebou  word. 

Die  grootste  fondsinsameling  wat  net  deur  die  susters  gereël  is,  was 
die  eensent  blikkies  wat  een  maal  per  jaar  oopgemaak  is,  dan  het 
elke  suster  van  die  gemeente  ook  R1 .00  per  maand  by  die  diakens  in- 
betaal  vir  die  NHSV.  Daar  is  ook  menigmaal  koeksisters  gebak. 

Dit  is  ’n  voorreg  om  die  volgende  persone  se  name  te  kan  noem  wat 
vanaf  die  stigting  van  die  NHSV  tot  nou  toe  aktief  is.  Baie  geluk 
Tannie  Magriet  Kock,  Tannie  Joey  Viljoen,  Tcinnie  Sina  Visser,  Tannie 
Annatjie  Fourie,  Lilly  Pretsch  en  Freda  Oosthuizen  wat  so  getrou  deur 
die  jare  was. 

Die  NHSV  hou  elke  maand  ’n  vergadering  in  die  konsistorie  en  het 
vroeër  ook  elke  derde  maand  op  Taaibos  een  gehou.  Die  vergaderings 
word  goed  bygewoon  en  ons  hoop  om  nog  meer  mense  te  betrek. 

Fondsinsamelings  geskied  die  meeste  van  die  tyd  binne  die  gemeente. 
Viywillige  bydraes  word  maandeliks  van  die  susters  ontvang.  Ons 
nagmaaletes  is  werklik  ’n  groot  sukses.  Daar  word  ook  fondse 
bymekaar  gemaak  deur  middel  van  koeksisters  wat  gebak  word  en 
verkope  in  die  dorp.  Deur  die  jaar  word  ook  rommelverkopings 
gehou. 

Christelike  praatjies  asook  uitstappies  word  deur  die  susters  gereël. 

Dit  is  hoofsaaklik  die  susters  wat  belangstel  en  inskakel  by  die  diensgroepe,  veral 
ten  opsigte  van  bejaardes.  siekes  en  diakonie. 

’n  H.irtlike  dank  aan  al  die  susters  van  hierdie  gemeente  wat  hulle  met  soveél 
bereidwilligheid  beskikbaar  stel  vir  ons  heerlike  taak  in  die  kerk. 


Ons  wil  ons  Hemelse  Vader  ook  loof  en  dank  vir  al  die  genadegawes  wat  ons  as 
NHSV  so  ryklik  uit  Sy  hand  ontvang  het  oor  die  afgelope  jare. 

Narnens  die  NHSV  wil  ons  hierdie  gemeente  gelukwens  met  die  21-jarige  bestaan 
en  vertrou  dat  dit  die  wil  van  die  Heer  is  dat  hierdie  gemeente  nog  baie  geseënde 
jare  sal  beleef. 


Elize  Prinsloo 


'nmwM  jmmsM 

Begtn  ons  maar  by  liewe  Heksie  nommer  een 
Manmoedig  bring  sy  die  sussies  op  die  been 
Almal  was  daar,  atmal  gewillig,  dit  is  waar 
lemand  moes  net  kom  om  die  rigting  op  te  klaar 
Dankie  Mev.  Venter 

■ daar  toe  die  wag,  so  lank  op  Heksie  nommer  twee 
Ywerig,  vas  het  sy  gestaan,  hande  gevat  en  gesê,  kom  met  my  mee 
Kom  Sussies,  ons  moet  die  manne  steun  in  hul  taak 
Sonder  ons  is  hul  werk  en  moed  weg,  ons  moet  waák 
Dankie  Tieneke  Coetzee 

Kom  daar  toe  die  slimme  Heksie  nommer  drie 
Kyk  sussies  julle  buig  voor  niemand  ’n  knie 
Kom  aan  die  gang  en  maak  jul  merk 
Dis  nie  vir  die  manne,  maar  vir  die  kerk  wat  jul  werk 
Dankie  mev.  Sonja  Schoeman 

Dit  was  nie  lank,  toe  het  die  sussies  Heksie  nommer  vier 
Inspireer  sy  almal,  ons  moet  werk  soos  ’n  mier 
Saam  met  die  sussies  staan  sy  agter  pan  en  pot 
Harde  werk,  bereik  ons  doel,  dit  is  die  gebod 
Dankie  Mev.  Santjie  van  Rensburg. 

UDMAAT 

EERSTE  RY 

Hettie  Steinman;  Lizzie  Schlebush;  Magriet  Kock;  Elize  Prinsloo;  Mev.  Susanvan 
Rensburg;  Sina  Visser;  Joey  Viljoen;  Ansie  Botha 

TWEEDE  RY 

Marinda  Bezuidenhout;  Linda  Louw;  Annatjie  Fouríe;  Marie  Lingenfelder; 
Hannatjie  de  Lange;  Cora  Bezuidenhout;  Marie  de  Bruyn;  Emsie  Prinsloo. 

DERDE  RY 

Carina  van  Rensburg;  ína  Sutherland;  Rita  Drotsky;  Rosie  Nienaber;  Petro 
Nienaber;  Eurica  Smith;  Tokkie  Maree. 

VIERDE  RY 

Bettie  Botha;  Erika  Botha;  Riekie  van  der  Merwe;  Hanna  Ferreira;  Lilly  Pretsch; 
Marie  Venter;  Freda  Oosthuizen. 

AFWESIG 

Santie  Erskine;  Lottie  Geldenhuys;  Lida  Jacobs;  Hettie  Oberholzer;  Elsa  Pretorius; 
Barrie  Smith;  Henna  Strydom;  Diddi  Strydom;  Roelien  v Jaarsveld;  Rosie  van 
Schalkwyk;  Lettie  v Staden;  Petro  v Straten;  Marina  Viljoen;  Sannie  V Dyk;  Sannie 
Cockeran. 

Die  eerste  baken  van  die  gemeente  Sasolburg-Suid  is  21  jaar  gelede 
(28  Julie  1971)  geplant.  God  het  sedertien  ’n  geskiedenis  met  dié 
gemeente  geskiyf.  Sy  genade  het  mense  geïnspireer  en  die  krag  gegee 
om  hulle  hier  in  die  Riemland  vir  die  uitbreiding  van  Sy  koninkryk  te 
beywer. 

Wanneer  ons  ’n  dekade  of  twee  in  die  geskiedenis  terugkyk,  onthou 
’n  mens  dat  ’n  skoolsaal  (langs  die  huidige  kerkgebou)  aanvanklik  as 
kerkplek  gebruik  is.  Spoedig  egter  het  die  gemeente  planne  vir  die 
oprigting  van  ’n  eie  kerkgebou  begin  beraam.  In  die  geloof  is  beplan 
en  begroot,  en  met  hoop  gewerk  en  geoffer.  Op  30  September  1978 
is  die  hoeksteen  gelê  en  op  25  Augustus  1979  het  die  gemeente  die 
nuwe  modeme,  imposante  en  doelmatige  kerkgebou  in  gebruik 
geneem.  Die  bereiking  van  dié  ideaal  was  vir  ons,  saam  met  die 
gemeente,  die  hoogtepunt  van  ons  verblyf  alhier. 

Vir  ’n  tydperk  van  drie  en  ’n  half  jaar  het  ons  die  gemeente  se  lief  en 
leed  gedeel: 

O die  vreugde  by  die  verkondiging  van  die  Woord,  die  bediening 
van  die  sakramente,  die  huweliksbevestigings,  die  kategese  en 
die  belydenis  van  geloof. 

O die  kommer  by  ’n  siekbed,  die  hartseer  langs  ’n  oop  graf  en 
waar  die  verlange  na  heengegane  en  dierbares  so  intens  beleef 
is. 

Maar  in  dié  tye  van  blydskap,  vreugde,  leed  en  lyde  was  die  seënende 
en  vertroostende  hand  van  die  Here,  sy  guns,  goedheid  en  liefde  altyd 
daar. 

Die  volgende  verdien  egter  besondere  vermelding: 

O die  ouderlinge  en  diakens  wat  die  gemeente  as  instrumente  in 
die  hand  van  die  Here  deur  vermaning,  vertroosting  en  die 
diens  van  barmhartigheid  trou  versorg  het; 

O die  bydrae  van  die  susters  tot  hulpverlening  in  die  gemeente; 

O die  lidmate  se  gasvryheid,  vriendelikheid  en  offervaardigheid. 


M 


Die  geloof,  hoop  en  liefde  van  die  lidmate  wat  die  afgelope  2 1 jaar  aan 
die  nitbreiding  van  God  se  koninkryk  in  hierdie  gemeente  meegewerk 
het,  bly  ’n  besielende  voorbeeld  vir  die  lidmate  van  die  hede  en  die 
toekoms.  U verantwoordelikheid  om  die  sout  van  die  aarde  en  die  lig 
vir  die  wêreld  te  wees,  is  groot  God  sal  aan  u die  krag  gee  om 
staande  te  bly  in  ’n  tyd  waarin  Sy  genade  oorvloedig  nodig  is  om  te 
volhard.  Aanvaar  die  uitdaging  van  die  toekoms  met  vertroue  in 
Hom  en  die  wete  dat  Hy  gister  en  vandag  en  tot  in  ewigheid  dieselfde 
is. 

Soos  die  Here  God  hierdie  gemeente  in  die  verlede  gedra  en  bewaar 
het,  so  bid  ons  dat  Hy  dit  ook  in  die  toekoms  sal  doen:  Aan  Hom 
wat  vtr  ewig  Koning  is,  die  onverganklike,  onsienlike,  enigste  God, 
kom  toe  die  eer  en  die  heerlikheid  tot  in  aUe  ewigheid'  (1  Timoteus 
1:17). 

Van  harte  geluk  en  seënwense  vir  die  toekoms! 

Ds.  Chris,  Sonja  en  Krlstoff  Schoeman. 

Die  gemeente  Saso!burg-Suid  is  in  die  jaar  1992  reeds  21  jaar  oud. 
Ek  sê  eintlik  daarmee  dat  daar  vir  21  jaar  ’n  besondere  verhouding 
bestaan  tussen  God  en  hierdie  gemeente.  Maar  dan  ’n  verhouding 
wat  deur  God  moontlik  gemaak  is.  Daarom  was  dit  ook  ’n 
verhouding  wat  so  baie  vir  ons  as  gemeente  beteken  het.  Ons  is 
kinders  van  God. 

Dit  was  ook  nodig  dat  God  baie  gawes  aan  ons  geskenk  het.  Om  as 
gemeente  te  kan  uithou  en  aanhou  was  ons  geheel  en  al  van  God 
afhanklik.  Enkele  van  die  gawes  wat  ontvang  is,  is: 

O GOD  SKENK  AAN  ONS  KALMTE 

Ons  kan  dalk  baie  kere  vir  onsself  afgevra  het:  Wat  sal  van 
ons  word,  waarheen  is  ons  oppad,  wat  van  my  siel?  Ons  het 
baie  keer  in  ons  gemeente  behoefte  gehad  aan  kalmte.  Die 
Here  sê  vir  ons  dat  ons  kalmte  in  ons  gemoed  mag  hê.  As  ’n 
mens  Jesaja  41  lees  dan  sê  die  Here:  "Moenie  bang  wees  nie, 
Ek  is  by  jou."  Om  altyd  te  kon  weet  dat  God  by  ons  was  het 
baie  keer  groot  kalmte  gebring.  Die  versekering  van  God  se 
teenwoordigheid  in  ons  lewe,  bring  vrede. 


O GOD  SKENK  AAN  ONS  SEKURITEIT 

As  gemeente  het  ons  ervaar  dat  God  by  ons  is.  As  die  kinders 
van  die  Here  het  ons  al  baie  keer  die  waarheid  ontdek  dat  God 
vir  ons  sorg.  Daarmee  saam  is  ons  verseker  vain  die  ewige 
lewe.  God  skenk  dit  omdat  Jesus  aan  die  kruis  al  die 
onsekerhede  uit  ons  lewe  weggeneem  het.  God  neem  die 
bekommemisse  weg.  Ons  weet  verseker  dat  Jesus  sy  kinders 
se  plek  in  die  hemel  gereed  maak.  Ons  sou  kon  sê  dat  ons  in 
Jesus  verseker  is  oor  wat  die  einddoel  van  ons  lewe  is. 


O GOD  SKENK  AAN  ONS  KRAG 


In  Jesaja  41  sê  die  Here:  "Ek  versterk  jou."  Ons  ontdek  baie 
gou  dat  as  ons  op  ons  eie  kragte  staat  maak  om  vir  die  Here  te 
werk,  dan  kom  dit  nie  afgehandel  nie.  Die  Here  is 


voortdurend  besig  om  deur  Sy  Woord  en  die  werking  van  die 


Heilige  Gees  aan  ons  geloofskrag  te  skenk.  So  ook  groeikrag. 
om  ons  hoe  langer  hoe  meer  aan  Sy  wil  te  onderwerp. 


O GOD  SKENK  AAN  ONS  UITHOUVERMOë 

Die  Here  sê  in  Jesaja  41;  "Ek  help  jou"  Ons  lewens  word 
daaraan  gekenmerk  dat  jy  soms  spartel  soos  iemaind  wat  leer 
swem.  In  die  aanslae  van  die  lewe  spartel  ons  ook  en  raak 
uitgeput.  Maar  die  kind  van  die  Here  weet  dat  hy/sy  biddend 
moet  lewe.  Só  help  God  ons  en  doen  God  wat  Hy  aan  ons 
belowe  in  Jesaja  41:13:  "Ek  is  die  Here  jou  God.  Ek  sê  vir  jou 
moenie  bang  wees  nie.  Ek  help  jou." 

Watter  groot  troos  moet  dit  nie  net  vir  ons  as  gemeente  wees 
nie.  God  help  ons  om  in  die  geloof  te  volhard. 

Ons  sou  nog  oor  baie  gawes  kon  skryf,  maar  laat  ons  aan  die 
Here  vashou.  Laat  ons  ons  opnuut  daarvan  gewis  dat  hierdie 
gemeente  aan  Jesus  Christus  behoort.  Dan  kan  ons  opnuut 
hande  vat,  en  tot  eer  van  God  in  die  gemeente  en  die  wêreld 
lewe. 


Ds.  J.C.J.  van  Rensburg 


17 


Bykans  elke  gemeentelid  kan  terugdink  aan  die  Jeugvereniging  as  die 
gemeentelike  groep  wat  ’n  groot  invloed  op  sy  vorming  as  volwassene 
gemaak  het. 

Dis  eie  aan  alle  Hervormde  jeugverenigings  dat  die  lede  om  en  by  st. 
6 inskakel,  ’n  gemiddeld  van  twee  dekades  lank  aktief  deel  bly,  en 
daama  vanselfsprekend  peetouer-status  aanneem. 

Wanneer  ’n  mens  die  stof  van  ou  notuleboeke  afskud,  ondemeem  jy 
’n  reis  deur  vergange  se  dae,  en  speel  interessante  gebeurtenisse  voor 
die  geestesoog  af. 

Statistiek  is  van  belang.  Daar  is  ’n  gemiddeld  van  twee  tot  drie  dosyn 
aktiewe  lede  deur  die  jare  en  daar  is  amper  elke  jaar  in  een  of  ander 
vorm  gekamp.  ’n  Gemiddeld  van  twee  tot  drie  byeenkomste  per 
maand  is  gehandhaaf  (buiten  vakansies).  Fondsinsamelingsreëlings 
is  soos  huiswerk  of  eksamen  aangepak,  en  die  uitslag  soos  ’n  goeie 
rapport  hanteer. 

’n  Paar  van  die  gewilde  items  op  die  programme  van  vroeër  was: 
Safari-etes,  Putt-Putt,  plate-aande,  pannekoek  en  koeksisters  bak, 
samesang,  Bybelvasvrae  en  ’n  horde  speletjiesaande  en  sportmiddae. 

Hierdie  atmosfeer  het  behoue  gebly,  maar  Safari-etes  is  later  ’n  hap- 
en-stap  genoem.  Sportdae  word  "sports"-dae  met  suikerkaskenades. 
Samesang  word  sangaand,  plate-aand,  ’n  talentaand  en  pannekoek 
en  koeksisters  as  fondsinsameling  word  geruil  vir  oopaande  in  die 
wandellaan  waar  worsbroodjies  en  sosaties  verkoop  is.  Iewers  langs 
die  pad  het  ysskaats  en  stomstreke  ingesluip  en  gekom  om  te  bly. 

U kan  sien  dis  alles  nog  dieselfde  resep  en  dit  hou  stand.  Daar  is 
ook  ander  statistiek  wat  stand  hou;  die  verrassende  hoeveelheid 
huwelikke  en  dreigende  huwelikke  wat  hul  beslag  in  die 
Jeugvereniging  kry.  Dit  is  miskien  waarom  die  ouer  garde  altyd  met 
so  ’n  tikkie  heimwee  en  ’n  glimlag  die  "jongklomp"  so  kan  dophou. 

Skakeling  geskied  gereeld  met  ander  Jeugverenigings  in  die  ring, 
vroeër  veral  met  die  moedergemeente  en  deesdae  ook  heelwat  met 
Vaalpark.  Die  afgelope  twee  jaar  is  deurgedring  na  die  fínale  rondte 
van  die  Ringsbybelvasvra  en  Goudrifstad,  Suikerbosrand  en  Pretoria 
is  ook  al  deel  van  die  speelveld. 


Nou  ja,  enkele  aanhalirigs  uit  die  notuleboekekan  dalk  die  karakter 
die  beste  beskryf:  "Die  wakkerbly-kompetisie  sal  by  Siegfried  gehou 
word.  Vir  die  versoekprogram  het  Siegfried  gesê  dat  hy  ’n  Hi-Fi  sal 
kry  en  werk."  Na  aanleiding  van  hierdie  aanhaling  word  ons  opregte 
dank  uitgespreek  aan  al  die  ouers  wat  deur  die  jare  alles  aktief 
ondersteun. 

’n  Paar  jaar  gelede  tydens  bespreking  van  ’n  kamp:  "Oom  Chris  sê 
dat  hy  beswaar  het  teen  "denims".  Netjiese  broeke  wat  net  nie 
uitrafel  nie,  moet  Sondag  gedra  word." 

Na  aanleiding  hiervan  bedank  ons  al  die  jeugouderlinge  wat  ons  op 
die  regte  pad  gehou  het,  en  ’n  groot  aandeel  het  aan  die  behoud  van 
die  organisasie. 

Uit  die  laaste  winterkwartaal  (wat  met  ’n  geslurp  van  sop  afgesluit  is): 
"Die  wegbreek-kamp  saam  met  die  gemeente  word  bygewoon  - (en 
amper  oorgeneem)  - deur  16  jeuglede." 

Na  aanleiding  hiervan  sê  ons  dankie  aan  dominees  en  al  die 
gemeentelede  wat  nooit  ’n  steen  onaangeroer  laat  om  die 
Jeugvereniging  te  ondersteun  en  van  hulp  te  wees  nie,  sodat  dit  ook 
’n  sieraand  in  die  gemeente  kan  wees. 

Namens  die  ganse  jeugvereniging,  baie  geluk  met  die  gemeente 
se  mondigwording. 

2 Augustus  1992 

S.  STEENEKAMP 
JEUGDIAKEN  EN  VOORSITTER 


Die  laaste  twintigtal  jare  is  gekenmerk 
deur  ingiypende  veranderings  in  ons 
lewe  van  elke  dag.  Op  die  sosio- 
politieke  gebied  het  veranderings 
plaasgevind  wat  ons  nooit  voorsien  het 
nie.  In  die  ekonomie  het  daar  met 
inflasie  en  alles  wat  daarmee  saamgaan, 
dinge  met  geld  en  pryse  gebeur  wat 
voorheen  onbekend  was  vir  ons.  Ook 
in  ons  werkplek,  waar  ons  gaan 
ontspan  en  in  ons  huislike  lewe  het 
daar  veranderings  gekom.  Een  en 
twintig  jaar  terug  was  daar  nie  iets  soos 
’n  televisie,  ’n  mikrogolfoond,  ’n 
rekenaar  of  ’n  videomasjien  in  ons  huise 
nie. 

A1  hierdie  veranderings  oefen  in 
meerder  of  minder  mate  invloed  uit  op 
ons  lewensiening  en  ons  ingesteldheid. 
Sommige  dinge  verwelkom  ons  en  ander 
dinge  maak  ons  benoud.  Alvin  Toffler 
het  in  sy  boeke  gepraat  van 
"toekomsskok"  en  aangedui  hoe  vinnig 
veranderende  omstandighede  mense 
bang  en  selfs  depressief  kan  maak. 
Ook  in  die  kerk  en  in  ons  gemeente  kan 
ons  verandering  negatief  ervaar  en  ’n 
soort  van  angsneurose  ontwikkel.  Die 
kerk  staan  in  ons  gedagtes  maar  altyd 
in  verband  met  dit  wat  vas  en  seker  is 
en  vir  ons  ’n  vaste  anker  bied. 
Wanneer  veranderde  omstandighede 
dan  ook  noodwendig  bepaalde 
verandering  in  die  kerk  teweegbring, 
maak  dit  ons  onseker. 

In  die  begin  van  die  sewentigjare,  toe 
die  gemeente  Sasolburg-Suid  tot  stand 
gekom  het  en  dit  my  voorreg  was  om 
predikant  van  die  gemeente  te  wees, 
was  "industrialisasie"  die  groot 
probleem  waarmee  die  kerk  geworstel 
het.  Oor  die  jare  het  die  kerk  in  Suid- 
Afrika  ’n  tipiese  plattelandse  omgewing 
gehad  waarin  hy  geleef  en  gewerk  het. 
Met  die  ontstaan  van  die  groot 
nywerhede  en  die  stedelike  opset  wat 
daar  rondom  gevorm  is,  het  die  kerk 


voor  totaal  nuwe  omstandighede  te 
staan  gekom.  Dit  was  vir  die  kerk  ’n 
toekomsskok  om  sy  tradisionele  patrone 
van  eredienste,  kategese  en  pastorale 
werk  in  te  pas  in  ’n  omgewing  waar 
mense  skofte  werk,  hulle  ure  ongereeld 
is  en  mense  oomag  kom  en  weer 
wegtrek.  Daar  is  baie  navorsing 
gedoen,  op  kommissies  beplan  en 
allerlei  planne  beraam  om  die  kerk 
onder  hierdie  nuwe  omstandighede  sy 
voortgang  te  laat  hê.  Dit  het  soms  gelyk 
asof  die  kerk  net  eenvoudig  nie  die  mas 
kon  opkom  in  hierdie  omgewing  nie. 

En  nou  is  een  en  twintig  jaar  al  verby. 
Daar  is  nie  op  alle  vrae  antwoorde  gekiy 
nie  en  daar  is  nog  steeds  veranderings 
wat  die  gemeente  voor  nuwe  uitdagings 
stel.  Maar  die  feit  is  dat  die  werk  van 
die  kerk  in  hierdie  gemeente  bly 
voortgaan  het.  In  hierdie  gemeente  het 
dit  gegaan  soos  dit  in  die  kerk  oor  al  die 
eeue  gegeaan  het.  Baie  dinge  het 
verander.  Mense  en  selfs  volkere  het 
gekom  en  gegaan,  maar  Jesus  Christus 
en  sy  evangelie  het  bly  staan.  Waaroor 
dit  in  die  kem  van  die  saak  gaan  bly 
steeds  staan  al  verander  die  toneel  nou 
hoeveel  maal  ookal.  Miskien  is  dit  goed 
dat  daar  voortdurend  verandering 
plaasvind,  want  dit  stel  ons  voor  die 
uitdaging  om  telkens  weer  te  onderskei 
tussen  die  toevallige  veranderlikes  en 
die  onveranderlike  waarheid  van  die 
verlossing  van  Jesus  Christus  wat 
gekom  het  om  mense  met  God  te 
versoen  uit  alle  tale  en  volke  en  nasies. 
Mag  hierdie  gemeente  die  gawe  besit  om 
te  midde  van  die  hede  met  al  sy  vinnige 
veranderings  steeds  die  dinge  te 
onderskei  waarop  dit  aankom  en 
daaraan  vas  te  hou  waar  ons  die 
toekoms  ingaan. 

Prof.  P.M.  Venter 
23  Junie  92. 

WAAROM  IS  DIE  S UID-A FRIKAANSE  BOERE  IN  DIE 


MOEILIKHEID? 


DIE  WARE  REDE  IS  DIE  METRIEKESTELSEL! 

’n  Boer  verduidelik  soos  volg:  "Dit  het  alles  begin  toe  die  geldstelsel  van 
ponde  na  rande  verander  het  en  my  oortrokke  rekening  dus  verdubbel  het. 

Ek  was  net  besig  om  daaraan  gewoond  te  raak,  toe  bring  hulle  kilogram  in 
die  plek  van  ponde  en  onse  en  my  oes  verminder  met  die  helfte. 

Toe  verander  hulle  die  reënval  van  duime  na  millimeter  en  sedert  daardie 
tyd  het  ons  nog  nie  weer  ’n  duim  reën  gehad  nie.  Wat  doen  hulle  toe? 
Hulle  bring  ’n  ding  genaamd  Celsius  in  en  die  temperatuur  daal  met  twintig 
grade.  Geen  wonder  my  mielies  wil  nie  groei  nie. 

Asof  dit  nie  genoeg  was  nie,  verander  hulle  my  grond  van  morge  na  hektaar 
en  my  plaas  verminder  met  die  helfte  van  wat  ek  oorspronklik  gehad  het. 

Dit  is  toe  wat  ek  besluit  om  my  plaas  te  verkoop.  Ek  het  pas  my  plaas  in 
die  mark  gesit,  toe  verander  hulle  myle  in  kilometers  en  nou  is  my  plaas  so 
ver  uit  die  dorp  dat  niemand  daarin  belangstel  nie. 


En  hulle  noem  dit  voorultgang! 


Ingestuur  deur  B Schlebusch 
Geneem  uit  die  nuusbrief  van  Hoërskool  Oosterlig. 

